30 derez dec'h, 24 a viz Ebrel, dirak ti an apotiker, hervez ar sifroù a lennen war ar skramm 'us da werenn ar stal. "Gant ma pado" eme an dud, pe tud zo bepred, gwalc'het o spered gant bruderezh ar varc'hadourien beajoù, evel gant hini ar varc'hadourien all. Setu erru ken pell an dud eus an natur ma kavont naturel gwelout 30 derez e Breizh e miz Ebrel. Ha ma vije 50 e kavjent brav? Plijet e vint o tebriñ tomatez ha sivi: daoust ha kavout a ra dezho e vo graet hep dour? Ha  dour a vank: ar sec'hor zo er vro, gwashoc'h e vo e-kerzh an hañv.